Medlemmer av Salangen Menighetsråd/Fellesråd

#### INNKALLING TIL MENIGHETS/FELLESRÅDSMØTE

Det innkalles herved til møte i Menighets/Fellesrådet, torsdag 27.februar kl.18.00 i underetasjen i kirka.

**Saker til behandling:**

# **Sak 1/25 Godkjenning av innkalling og saksliste**

**Sak 2/25 Godkjenning av protokoll fra Menighets/Fellesrådsmøte 3.12.24**

**Sak 3/25 Referater**

**FR Sak 4/25 Revidert budsjett 2025**

**FR Sak 5/25 Høring – retningslinjer for tilskuddsforvaltning i Den norske kirke,**

**Høringsfrist 15.mars 2025**

**FR Sak 6/25 Flagging ved begravelser**

**MR Sak 7/25 Årsmelding 2024 – Salangen menighetsråd, årsmøte**

**MR Sak 8/25 Oppdatert gudstjeneste forordning i Salangen sokn**

**MR Sak 9/25 Fasteaksjonen mandag 7.april 2025**

**MR Sak 10/25 Gudstjenesteliste 2. kvartal 2025**

Innkallingen sendes også til de to første vara medlemmene og Prosten.

Melding om fravær gis snarest på mail: to368@kirken.no eller **tlf. 928 22 218**

Andreas Bay har ansvar for bevertningen.

**Vel møtt!**

# Andreas Bay Tonje Østvik

Leder kirkeverge/daglig leder

**MØTEBOK**

#### Sak 1/25 Godkjenning av innkalling og saksliste

**Forslag til vedtak:**

Innkalling og saksliste godkjennes. Møtet er lovlig satt.

#### Sak 2/25 Godkjenning av protokoll fra menighets/fellesrådsmøte 3.12.24

**Forslag til vedtak:**

Protokollen fra Menighets/fellesrådsmøte den 3.12.24 godkjennes.

#### Sak 3/25 Referater

*Følgende referater fremlegges:*

1. AU hadde møte 14.2.25, tilstede Andreas Bay, Ann Kristin Bakkemo, Tonje Østvik og Grete Glemmestad (deler av møtet). AU gjennomgikk følgende av sakene til dagens møte: Revidert budsjett, flagging ved begravelser, årsmelding og oppdatert gudstjeneste forordning.
2. Nord-Hålogaland bispedømme – Prosessen med tilsetting av ny biskop er i gang

Biskop Olav Øygard varslet i begynnelsen av januar at han går av 30.september 2025. Et bispeskifte er høytidelig, men samtidig en omfattende demokratisk prosess i Den norske kirke.

I arbeidet med å nominere kandidater til ny biskop, ønsker bispedømmerådet nå forslag på aktuelle kandidater. Alle som vil, kan foreslå en kandidat. Kandidater som blir foreslått og som bispedømmerådet ser på som aktuelle kandidater, vil bli spurt om de er villige til å la seg bli vurdert. Bispedømmerådet kan også inkludere andre navn enn de innkomne forslagene.

Frist for å sende inn forslag er 16.februar.

For at bispedømmerådet skal kunne nominere en kandidat til biskop, må vedkommende fylle kravene for tilsetting som menighetsprest i Den norske kirke.

1. Bispemøtet oppfordrer alle menigheter i Norge til å markere Kvenfolkets dag den 16.mars, som i år faller på en søndag. Tiltaket inngår i Den norske kirkes handlingsplan for sannhet og forsoning.

Kvenene eller norskfinnene er en nasjonal minoritet i Norge. Og den statlige fornorskningspolitikken som de ble utsatt for ble ikke formelt opphevet før på 1990-tallet. Stortingets beklagelse den 12.november 2024 er første gang kvenene har fått en unnskyldning fra det offisielle Norge.

Vi har ikke gudstjeneste den 16.mars, men kan likevel markere dagen på en gudstjeneste før eller etter.

1. Klassisk konsert høsten 2025. På forrige møte kom det frem at det var ønskelig å arrangere klassisk konsert i kirken via scene nord. Dette var noe vi sammen skulle se på i et senere møte. For høsten 2025 var fristen for bestilling av konsert 3.februar, så vi er for sent ute. Jeg har likevel sendt inn en forespørsel, og spurt om det er mulig å få en klassisk konsert til Salangen denne høsten. Det er ingen bindende forespørsel, og jeg venter på tilbakemelding.

Neste år må vi være tidligere ute, dersom vi skal vurdere tilbudene i fellesskap.

**Forslag til vedtak:**

De fremlagte referatene tas til orientering.

**FR Sak 4/25 Revidert budsjett 2025**

Tidligere behandlet som FR Sak 23/24 budsjettforslag 2025.

I det opprinnelige budsjettforslaget var det behov for tilskudd fra Salangen kommune på kr 2 736 500,- en betydelig økning fra 2024 med ønske om å få utvidet kirkevergestillingen til full stilling og økning på vedlikehold kirken, behov for rundvask.

Dette ble ikke innvilget av kommunestyret, og vi har fått tildelt kr 2 429 200,- i tilskudd for 2025. Det er likevel en økning i forhold til 2024 tilskuddet på kr 95 700,- som tilsvarer lønns og prisstigning.

Det betyr at budsjettet må revideres for å komme i balanse.

Vedlagt følger revider budsjettforslag hvor endringene er markert med gult.

Postene som er endret tilhører i hovedsak lønn kirkeverge og noe på vedlikehold bygning.

**Forslag til vedtak:**

Salangen menighets/fellesråd godkjenner det reviderte budsjettforslaget for 2025.

**FR Sak 5/25 Høring – retningslinjer for tilskuddsforvaltning i Den norske kirke,**

**Høringsfrist 15.mars 2025**

Denne høringen handler om hvordan rettssubjektet Den norske kirke skal forvalte tilskudd til diakoni, kirkelig undervisning og kirkemusikk. Størstedelen av midlene forvaltes av det enkelte bispedømmeråd som tildeler midler til kirkelig fellesråd.

I Salangen får vi kun midler til kirkelig undervisning, det som tidligere het trosopplæringstilskudd.

[Høring – retningslinjer for tilskuddsforvaltning i Den norske kirke - Kirkerådet](https://www.kirken.no/nb-NO/om-kirken/slik-styres-kirken/kirkeradet/hoeringer-fra-kirkeradet/retningslinjer-for-tilskuddsforvaltning-i-den-norske-kirke/)

Høringen sendes til de kirkelige fellesrådene, bispedømmerådene og biskopene, men alle er invitert til å avgi høringsuttalelse.

De nye retningslinjene

Del A beskriver hvordan bispedømmerådet skal tildele og følge opp disse midlene.

Del B og C beskriver kvalifiseringsmidler og lønnstilskudd, som tildeles og følges opp av Kirkerådet.

I korte trekke handler dette om at midlene i dag forvaltes på to forskjellige måter:

A. Bispedømmerådet tildeler midler til diakon- og kateketstillinger. Disse stillingene følges opp gjennom økonomirapportering som sikrer at midlene er brukt, men det rapporteres ikke spesifikt på hvordan det skapes aktivitet for stillingene.

B. Tilskudd til trosopplæring følges opp gjennom en ganske omfattende aktivitetsrapportering og økonomirapportering.

Kirkemøtet 2024 behandlet saken KM 13/24 Tilskuddsforvaltning i Den norske kirke og vedtok:

1. Tilskuddsforvaltningen skal bidra til å realisere kirkemøtes strategi for Den norske kirke og bispedømmerådets strategiske planer, og gi rammer som er de beste for mottaker av og deltakere i diakoni, trosopplæring/undervisning og kirkemusikk.

2. I tilskuddsforvaltningen knyttet til budsjettgruppe 2 skal bispedømmerådene tildele tilskudd til kirkelig fellesråd for gjennomføring av faglig utøvelse og aktiviteter innenfor diakoni, undervisning og kirkemusikk.

3. Kirkelig fellesråd avgjør hvordan tilskuddet anvendes med utgangspunkt i soknerådets planer, for å nå de oppsatte mål med tildelingen og rapportere til bispedømmerådet.

4. For å stimulere til oppfølging av Kirkemøtets kvalifikasjonskrav ber Kirkemøtet Kirkerådet fastsette en ramme av det totale tilskuddet til kvalifiseringsstipend, og til ekstra lønnstilskudd for fellesråd som tilsetter medarbeidere som oppfyller kvalifikasjonskravene, som følger av tjenesteordningen.

Det er Kirkerådets myndighet å fastsette retningslinjer for tilskuddsforvaltningen. Før fastsettelsen sendes nå forslaget til retningslinjer på høring.

Økonomiske/administrative konsekvenser av forslag til ny tilskuddsordning

Følgende administrative arbeid fjernes:

* Fellesrådenes økonomirapportering til rettssubjektet, og kirkerådets oppfølging av at alle sender inn dette. I stedet tar BDR stikkprøver ved behov
* Merarbeid i Kirkerådet fordi bispedømmerådene forvalter tilskuddene utfra ulike prinsipper
* Behovet for å beregne og kreve inn mindreforbruket hver høst

Samtidig vil fokus på aktivitet gi noe ekstra administrativt arbeid

* At fellesrådet sikrer at menighetens planlagte aktiviteter for tilskuddet er registrert i kirka vår
* Et møtepunkt mellom bispedømmenivået og fellesrådet om tilskuddet

Samlet betyr dette en overgang fra fokus på at økonomitallene stemmer, til hva slags aktiviteter lokalkirken skaper for tilskuddet.

Ny tilskuddsforvaltning er planlagt implementert fra og med 1.1.2026. Siden det vil forutsette to skriftlige tilbakemeldinger fra bispedømmerådet til fellesrådet før fordelingen av tilskuddet kan endres, vil endringer i fordelingen kunne gjøres gjeldende først fra 1.1.2029.

**Retningslinjer for tilskuddsforvaltning**

Målet med denne tilskuddsordningen er å realisere kirkemøtes strategi for Den norske kirke og bispedømmerådets strategiske planer, og gi rammer som er de beste for mottaker av og deltakere i diakoni, undervisning og kirkemusikk. Måloppnåelse skjer ved at fellesrådet sikrer at menighetene skaper aktiviteter som er de beste for mottakere av og deltakere i diakoni, undervisning og kirkemusikk, utfra henholdsvis Plan for diakoni, Plan for kirkelig undervisning og læring og Plan for kirkemusikk.

Tildelinger innenfor del A skal sikre dette. Bispedømmerådenes tilskudd til kirkelig fellesråd skal anvendes etter formålet, og anslagsvis 80 % av tilskuddet til kirkelig undervisning og læring skal brukes til arbeid for barn og unge 0-18 år.

Tildelinger innenfor del B og C skal sikre at Den norske kirke har kvalifiserte tilsatte til menighetenes arbeid med diakoni, undervisning og kirkemusikk. Disse retningslinjene gir bestemmelser om hvordan rettssubjektet Den norske kirke følger opp og kontroller bruken av tilskuddet.

**A Bispedømmerådenes tilskudd til kirkelig fellesråd**

1. Menighetene registrerer planlagte aktiviteter i «Kirka vår». For at et kirkelig fellesråd skal motta tilskudd til kirkelig undervisning og læring, må soknenes planlagte undervisningsaktiviteter være registrert i Kirka vår. For at et kirkelig fellesråd skal motta tilskudd til diakoni, må soknenes planlagte diakoniaktiviteter være registrert i Kirka vår. For at et kirkelig fellesråd skal motta tilskudd til kirkemusikk, må soknenes planlagte kirkemusikkaktiviteter være registrert i Kirka vår. Fellesrådet har ansvar for at dette er oppdatert innen 15. november. Menighetsrådet har i kirkeordningens § 12 ansvar for undervisning, diakoni og kirkemusikk, og avgjør om de skal ha planen til behandling.

2. Bispedømmerådet behandler budsjettet. Bispedømmerådet behandler budsjettet på overordnet nivå, inkludert rammer for hva som skal gis i tilskudd til fellesrådene. Bispedømmerådet kan i budsjettbehandlingen avsette inntil 2 % av tilskuddet til strategiske satsinger. Bispedømmerådet kan i budsjettbehandlingen avsette inntil 1 % av tilskuddet til utgifter til årlige samlinger for kirkefaglig ansatte i kirkelige fellesråd. Midlene skal brukes i tråd med midlenes formål.

3. Kirkelig fellesråd har ansvar for at menighetene rapporterer for fjorårets aktiviteter innen 20. januar.

4. Tilskuddet for inneværende år utbetales fra bispedømmeråd til kirkelig fellesråd, forutsatt punkt 1-3. Fellesrådet kan akkumulere totalt inntil 50 % av ett års tilskudd.

5. Bispedømmerådet møter fellesrådet til samtale om bruken av tilskuddet foregående år. Bispedømmerådet innkaller minimum annethvert år fellesrådet til samtale om bruken av tilskuddet. Stiftsdirektør, bispedømmerådsleder og biskop avgjør hvem som deltar i møtet på vegne av bispedømmerådet. Kirkeverge og fellesrådsleder avgjør hvem som deltar i møtet på vegne av fellesrådet.

6. Dersom bispedømmerådet vurderer at fellesrådet ikke har tilstrekkelig aktivitet for tilskuddet, skal bispedømmerådet gi fellesrådet skriftlig tilbakemelding om dette. Etter to skriftlige tilbakemeldinger kan bispedømmerådet gjøre vedtak om reduksjon i tilskuddet til det aktuelle fellesrådet for kommende år.

7. Bispedømmerådet behandler sak om justering av tilskuddet til det enkelte fellesråd. Kirkelig fellesråd som i budsjettbehandlingen får sine tilskudd justert for kommende år, skal gis skriftlig beskjed om dette innen 1. juni. Bispedømmerådet skal tildele det aktuelle beløpet til andre fellesråd.

8. Bispedømmerådet kan hvert år mellom 1. juni og 1. oktober be fellesråd om regnskapsrapportering for foregående år.

**B Kvalifiseringsmidler**

1. Kirkerådet fastsetter i forbindelse med budsjettbehandlingen en ramme av det totale tilskuddet på budsjettgruppe 2 som skal avsettes til kvalifiseringsmidler. Midlene tildeles arbeidsgivere (sokn eller fellesråd) for dekning av kostnader knyttet til ansatte som tar utdanning som kvalifiserer til diakon, kantor eller kateket.

2. Arbeidsgivere registrerer søknad om kvalifiseringsmidler.

3. Kirkerådet vurderer innkomne søknader.

4. Kirkerådet tildeler midler til fellesrådene.

5. Fellesrådene rapporterer på bruk av midlene.

**C Lønnstilskudd for vigslede**

1. Kirkerådet fastsetter i forbindelse med budsjettbehandlingen en ramme av det totale tilskuddet på budsjettgruppe 2 som skal avsettes til lønnstilskudd for vigslede.

2. Kirkelig fellesråd registrerer oversikt over vigslede diakoner, kateketer og kantorer som er tilsatt lønnet av tilskuddsmidlene fra rettssubjektet.

3. Kirkerådet gjennomgår registrereringen.

4. Kirkerådet fordeler de avsatte midlene til fellesrådene

**Saken legges åpen frem for rådet**

**Vedlagt følger høringsspørsmålene**

**Høringsspørsmål**

1. Type høringsinstans - *Fellesråd*

2. Navn høringsinstans – *Salangen kirkelige fellesråd*

3. Kontaktperson høringsinstans -

4. Bispedømmetilhørighet – *Nord Hålogaland bispedømme*

5. Har du/dere merknad til innledningen til retningslinjene?

6. Det bør kreves at menighetsrådet skal vedta samlet plan for aktiviteter kommende år. Enig. **Uenig**. Vet ikke. Ingen mening.

7. Det bør kreves at biskopen skal godkjenne hver menighets plan for aktiviteter kommende år. Enig. **Uenig**. Vet ikke. Ingen mening.

8. Har du/dere andre merknader til punkt A1? – *Urimelig at all aktivitet må være forhåndsregistrert i kirka vår for at tilskudd skal utbetales. Utbetalingen må kunne foretas på bakgrunn av et tildelingsbrev der formålet med tilskuddet fremkommer.*

9. Bispedømmerådet bør kunne avsette 2 % av midlene til strategiske satsinger. **Enig**. Uenig. Vet ikke. Ingen mening.

10. Bispedømmerådet bør kunne avsette 1 % av midlene til å dekke utgifter til samlinger for kirkefaglig ansatte i fellesrådene. **Enig**. Uenig. Vet ikke. Ingen mening.

11. Har du/dere andre merknader til punkt A2?

12. Har du/dere merknader til punkt A3?

13. Fellesrådene bør kunne akkumulere inntil 50 % av ett års tilskudd. **Enig.** Uenig. Vet ikke. Ingen mening.

14. Har du/dere andre merknader til punkt A4?

15. Det bør kreves at bispedømmet inviterer fellesrådet til samtale om tilskuddet minimum annethvert år. **Enig**. Uenig. Vet ikke. Ingen mening.

16. Har du/dere andre merknader til punkt A5?

17. Det bør kreves at bispedømmet gir fellesrådet to skriftlige tilbakemeldinger før tilskuddet til fellesrådet kan justeres. Enig. **Uenig**. Vet ikke. Ingen mening.

18. Har du/dere andre merknader til punkt A6? – *uheldig om bispedømmerådet kan gi nedtrekk i tilskudd dersom fellesrådet ikke har tilstrekkelig aktivitet*

19. Har du/dere merknader til punkt A7?

20.Har du/dere merknader til punkt A8?

21. Har du/dere merknader til punkt B1?

22.Har du/dere merknader til punkt B2?

23.Har du/dere merknader til punkt B3?

24.Har du/dere merknader til punkt B4?

25. Har du/dere merknader til punkt B5?

26.Har du/dere merknader til punkt C1?

27. Har du/dere merknader til punkt C2?

28.Har du/dere merknader til punkt C3?

29.Har du/dere merknader til punkt C4?

30.Hvordan vil den foreslåtte tilskuddsordningen påvirke fellesrådets likviditet?

31. Har du/dere innspill til hvordan Kirka vår kan utvikles til å bli det verktøyet det kan bli?

32.Har du/dere andre merknader til høringen

**FR Sak 6/25 Flagging ved begravelser**

I dag er vanlig praksis ved begravelser å heise flagget på halv stang ved kommunehuset og

på SABE dersom avdøde bodde der. Ved kirka har vi ikke flaggstang, og derav heller ingen

flagging. Personalet ved SABE sørger for flaggheising utenfor SABE, og vi, les Arne Martin,

heiser og tar ned igjen flagget ved kommunehuset.

Etter at kommunehuset flyttet til nye lokaler i strandveien, er det på høy tid å ta

opp spørsmålet om, eller hvordan, denne praksisen skal videreføres. Det nye kommunehuset

ligger noe bortgjemt, og det er synd at det nå kun er et fåtall personer som ser at flagget blir

heist ved begravelser.

Kommunen betaler kr 400,- pr gang for at vi flagger ved begravelser.

Kirkevergen har vært i møte med kommunaldirektøren, og blitt bedt om å lage en sak om

flagging. Hun stiller spørsmål om flaggstangen heller skulle stått ved kirka? Da ville det vært

synlig for langt flere. Og kanskje det hadde vært fint med flaggstang ved kirka?

Hvis vi får flaggstang ved kirka, ville det også bety at vi måtte flagge ved de offisielle

flaggdagene. Det går fint så lenge vi har folk på jobb, men er verre de dagene vi ikke har

folk på jobb. I kommunen løses det slik at egne ansatte flagger på egne flaggstenger på

hverdager, eks kommunehuset, skolen og SABE, mens bosettingstjenesten flagger på

høytidsdagene. Kanskje vi kunne blitt innlemmet i samme ordning?

Vi kan også søke kommunen om å få dekt utgiftene i forbindelse med evt kjøp og montering

av flaggstang, dersom det er ønskelig med flaggstang ved kirka.

Hva tenker dere?

Skal vi fortsette med å heise flagget på halv stang ved kommunehuset, eller kan det kuttes ut?

Evt erstattes med flaggstang ved kirka?

**Saken legges åpen frem for rådet**

**MR Sak 7/25 Årsmelding 2024 – Salangen menighetsråd, årsmøte**

Menighetsrådet skal hvert år innen 20.mars vedta årsmelding som skal legges frem for menigheten på årsmøtet. Vedlagt følger foreløpig årsmelding for 2024.

Oppfordrer medlemmene til å lese gjennom årsmeldingen før møtet, og komme med evt innspill under møtet. Se spesielt punkt 9 Veien videre

Frist for å legge frem revisjonsberetning til regnskapet er 30.april og årsmøtet bør holdes etter det. Arbeidsutvalget foreslår å avholde årsmøte søndag 11.mai etter gudstjenesten kl 11.00.

På årsmøtet må vi også ta med en egen sak om oppdatert gudstjeneste forordring i Salangen sokn, se MR Sak 8/25 for mer informasjon.

Er det andre saker å legge frem for årsmøtet?

Vedlagt følger også årsstatistikken for 2024 til orientering.

**Forslag til vedtak:**

1. Salangen menighetsråd godkjenner menighetens årsmelding for 2024.
2. Salangen menighet avholder menighetens årsmøte etter gudstjenesten søndag 11.mai klokken 11.00
3. På menighetens årsmøte fremlegges oppdatert gudstjeneste forordning i Salangen sokn frem til uttalelse.

**MR Sak 8/25 Oppdatert gudstjeneste forordning i Salangen sokn**

Sak fra biskopen som ber om gjennomgang av forordningen for alle sokn i bispedømmet.

**Brev fra biskopen**

Tjenesteordning for biskoper sier i §3 at biskopen «forordner gudstjenester i bispedømmets

sokn og beslutter hvor mange gudstjenester det skal holdes i den enkelte kirke eller annet

gudstjenestested.»

Siden dette sist ble gjort for alle sokn i Nord-Hålogaland bispedømme har det skjedd mye

med blant annet demografi og de ansattes arbeidsvilkår. Gjeldende forordninger er derfor

mange steder ikke tjenlige redskaper for kirkens virksomhet. For å kunne bruke forordningen

som et strategisk verktøy, er man avhengig av å se forordning for flere sokn i en

sammenheng, og det er derfor både naturlig og nødvendig at alle forordninger i bispedømmet

nå gjennomgås.

Vi ber derfor alle sokn om å **sende forslag til forordning for sitt sokn innen 30. april.**

Biskopen vil så gå gjennom forslagene og komme med oppdatert forordning for alle sokn.

Merk at forslaget til forordning **må behandles på et menighetsmøte.** Dette kan være i

forbindelse med menighetens årsmøte, eller det kan bli avholdt et eget menighetsmøte for

formålet.

Forslaget skal følge vedlagte prinsipper, og sendes til prosten som gir sin vurdering før

forslaget og prostens vurdering sendes til biskopen for avgjørelse.

Forordning – Hovedprinsipper

• Forordning for hvert sokn vil se slik ut:

XX sokn skal ha YY gudstjenster på søn- og helligdager i året. Disse gudstjenestene fordeles

på kirke 1 med ZZ gudstjenester, kirke 2 med ÆÆ gudstjenester, kirke 3 med ØØ

gudstjenester osv.

o Disse gudstjenestene fordeles internt i soknet etter lokal plan og strategi i henhold til

lokal grunnordning. Det forutsettes at menighetsbygging og stabil

gudstjenestefrekvens prioriteres. Det må være gudstjeneste oftere enn en gang i

måneden på hovedsted(ene) i soknet.

• Ingen prester bør normalt arbeide mer enn 38 søn- og helligdager i året.

Annet

I tillegg til ordinære gudstjenester på søn- og helligdager må soknene ha ressurser til å kunne gjennomføre andre gudstjenester som dåpsgudstjenester, ungdomsgudstjenester, gudstjenester på same- og kvenfolkets dag, flere gudstjenester i forbindelse med konfirmasjoner, julaften og lignende, gudstjenester i forbindelse med møter og arrangementer i kristne organisasjoner og i andre aktuelle situasjoner.

Biskopen forventer at det holdes gudstjeneste i alle prostier 6. februar og 16. mars.

Om gudstjeneste 17. mai, 1. mai, 6. februar og lignende blir regnet som forordnede gudstjenester avgjøres av lokale forhold. Denne avgjørelsen må tas før endelig tall fastsettes.

Det forutsettes at fellesrådet har ressurser til å gjennomføre gudstjeneste 2, 3 og videre på julaften samt konfirmasjoner på andre dager enn søn- og helligdag, jfr kommunens forpliktelser etter §14 i Lov om tros- og livssynssamfunn.

Gudstjenester som blir avholdt i andre sokn regnes som «avsenders» gudstjenester. Dette kan være i forbindelse med leirer, reinflytting osv.

**Forslag til Forordning av gudstjenester i Salangen**

Grete har gått gjennomgått praksisen slik den har vært hos oss de senere årene, og har følgende forslag til forordning

Salangen sokn skal ha 38 gudstjenester på søn- og helligdager i året. Disse gudstjenestene fordeles på Salangen kirke med 36 gudstjenester og Elvenes kapell med 2 gudstjenester.

Disse gudstjenestene fordeles internt i soknet etter plan og strategi i henhold til lokal grunnordning. I Salangen sokn er det som hovedregel ikke gudstjeneste 3.søndag i måneden. Gudstjenestene varierer mellom høymesse, familiemesse, kveldsmesse og gudstjenester knyttet til de kirkelige høytidene. Det er som regel kveldsmesse siste søndag hver måned.

I påsken er det gudstjeneste palmesøndag, skjærtorsdag, langfredag og 1.påskedag.

I tillegg er det en gudstjeneste på et grendehus og 1 eller flere friluftsgudstjenester i året, 17.mai gudstjeneste og dåpsgudstjenester etter behov.

**Forslag til vedtak:**

1. Salangen menighetsråd godkjenner det fremlagte forslaget til forordning av gudstjenester i Salangen sokn.
2. Forordningen fremlegges for årsmøte til uttalelse.

**MR Sak 9/25 Fasteaksjonen mandag 7.april 2025**

Kirkens nødhjelps fasteaksjon «Håp i en dråpe vann» arrangeres 6.- 8. april 2025.

Et bilde som inneholder tekst, Menneskeansikt, person, barn

Automatisk generert beskrivelse

I Salangen blir det innsamlingsaksjon med bøssebærere mandag 7.april.

Et bilde som inneholder person, klær, lilla, nellik

Automatisk generert beskrivelse

Nesten 800 millioner mennesker lever uten tilgang til rent vann i verden i dag pga. jordskjelv, tørke, flom, krig eller konflikt. Kirkens Nødhjelp jobber med akutt bistand i katastrofer og med langsiktige prosjekter for å redusere nød og fattigdom i verden. De jobber for fred og rettferdighet, og for å redde liv.

I fasteaksjonen samler vi inn penger til dette livsviktige arbeidet, med særlig fokus på tilgang til rent vann og de enorme ringvirkningene dette har for et menneske.

Konfirmantene skal gjennomføre bøsseinnsamling i Salangen. For å rekke over hele kommunen trenger de i tillegg hjelp fra flere. Er det noe fra menighetsrådet som kan tenke seg å være med? Hvordan kan vi rekruttere flere bøssebærere?

**Saken legges åpen frem for rådet**

**MR Sak 10/25 Gudstjenesteliste 2. kvartal 2025**

Vedlagt følger gudstjenestelisten for 2. kvartal 2025.

**Forslag til vedtak:**

Salangen menighetsråd tar gudstjenestelisten for 2. kvartal 2025 til orientering.